পুলিশ ট্রেনিংয়ে বাধ্যতামূলক গীতা পাঠ, সার্কুলার জারি এই রাজ্যে

ওয়েবডেস্ক- এবার থেকে পুলিশকর্মীদের (Police) জীবনযাত্রায় ধার্মিক প্রভাব পড়ুক, এমনটাই চাইছে মধ্যপ্রদেশ সরকার (Madhya Pradesh Government)। এবার থেকে রাজ্যের কনস্টেবলের প্রশিক্ষণ (Constable Training) নিতে গেলে তাদের ভগবতগীতার পাঠ (Bhagavad Gita) বাধ্যতামূলক করা হচ্ছে। সম্প্রতি এই বিষয়ে একটি বিবৃতি প্রকাশ করে এমনটাই জানিয়েছে মোহন যাদবের সরকার। এই প্রসঙ্গে ১৯৯৪ সালের আইপিএস আধিকারিক বলেন, ভগবত গীতার অন্তত একটি করে অধ্যায় যারা আগামীদিনে পুলিশের জীবিকা বেছে নিতে চলেছেন তাদের জেনে রাখা প্রয়োজন। প্রশিক্ষণে একটি অংশ হিসেবে হবু পুলিশকর্মীদের প্রত্যহ সকালে গীতা পাঠ করতে হবে। ভগবতগীতা আমাদের শ্বাশ্বত ধর্মগ্রন্থ। পুলিশকর্মীদের আধ্যাত্মিক বিকাশ ঘটবে, তারা ধার্মিক জীবনযাপনে অভ্যস্থ হবেন।

উল্লেখ্য, মধ্যপ্রদেশে আটটি পুলিশ প্রশিক্ষণ কেন্দ্রের গত জুলাই মাস থেকেই প্রশিক্ষণ শুরু হয়েছে। চার হাজার যুবক-যুবতী এই প্রশিক্ষণ নিচ্ছেন। আগামী ৯ মাস ধরে চলবে এই প্রশিক্ষণ। এই নির্দেশিকা জারি করেন মধ্যপ্রদেশের পুলিশের এডিজি রাজাবাবু সিং।

আরও পড়ুন- এবার কেরলে হতে চলেছে কুম্ভমেলা!

সাম্প্রতিক সময়ে পুলিশের ডিজি ট্রেনিং চলাকালীন রামচরিতমানস পাঠ বাধ্যতামূলক করেছিলেন এক পুলিশ কর্তা। সেই সময় বিজ্ঞপ্তি জারি করে জানানো হয়, পুলিশ প্রশিক্ষনে শৃঙ্খলাবোধ একান্ত গুরুত্বপূর্ণ। সেই মানসিকতা তৈরি করতে রামচরিত মানস পাঠ একান্ত প্রয়োজন। রামের ১৪ বছরের বনবাসের ইতিহাস জানা প্রয়োজন। এদের কর্তব্য ও শৃঙ্খলা বোধ আরও বলিষ্ঠ হয়। ২০১৯ সালে গোয়ালিয়রের পুলিশ প্রধান থাকার সময় জেলবন্দিদের গীতাপাঠের নির্দেশ দিয়েছিলেন।

দেখুন আরও পড়ুন-